ועדת החוקה, חוק ומשפט, כנסת 16, פרוטוקול מספר 34, 2003-06-17 11:00

חברי הוועדה: אברהם בורג רשף חן גדעון סער יולי תמיר

מוזמנים: ד"ר מיכאל דור משרד הבריאות מאיר ברובר משרד הבריאות דבורה ריבנבך מפקחת מחוז מרכז לנושא הסמים, משרד הרווחה

קצרנית: תקנות הסמים המסוכנים (תיקון), התשס"ג-2003

מיכאל איתן: אנחנו דנים בתקנות הסמים המסוכנים (תיקון), התשס"ג-2003.

מיכאל דור: אפשר היום לכתוב מרשמים לנרקוטיקה בכתב יד.

מיכאל דור: זאת תקנה אנכרוניסטית.

מיכאל דור: נגרם סבל רב מאוד לקהל והרבה עבודה מיותרת לרופאים.

מיכאל דור: פניתי למפקד המז"פ וביקשתי את חוות דעתו.

מיכאל דור: הוא בדעה שעדיף לעבור לשיטה ממוחשבת במידה ואפשר.

מיכאל איתן: אנחנו מקבלים את זה.

תמי סלע: בסעיף 1((2) במקום שיהיה כתוב "פסקה (5)(א)(7)" צריך להיות כתוב "בפסקה (7)".

אברהם בורג: למה אי אפשר לשלוח את המרשם ישר לרוקח?

מיכאל איתן: אני עמדתי בראש ועדה שהעבירה את חוק חתימה דיגיטלית.

מיכאל איתן: חתימה דיגיטלית יותר קשה לזייף מאשר חתימה בכתב יד.

מיכאל איתן: יש סעיף בחוק חתימה דיגיטלית שאומר שחתימה דיגיטלית יכולה לבוא במקום חתימה רגילה.

מיכאל איתן: נציגי קופת חולים תמכו אז בדרישה שלנו שאפשר יהיה לעשות את זה.

מיכאל איתן: מה אתה אומר על העניין הזה?

מיכאל דור: אני אשמח לחזור למשרד בבקשה להתקדם בנושא הזה.

מיכאל איתן: אתם לא יכולים להכניס את זה כאן?

מיכאל דור: זה לא דבר שעבר את השר שלי ואת שר המשפטים.

אברהם בורג: אני חושב שזה הדבר הכי מובטח בעולם, כי זה רופא מול תחנת חלוקת הסם או תחליף הסם.

אברהם בורג: אני חושב שכדאי שנאשר את זה עכשיו, כאשר יותר מאוחר נקבל את תשובת המשרד.

מיכאל דור: ברצון.

מיכאל איתן: הרעיון הוא שהרופא יעביר את המרשם ישירות לבית המרקחת בחתימתו הדיגיטלית.

דורית ואג: זה יכול ליצור בעיה, כי הוא מעביר את זה לבית מרקחת ספציפי.

דורית ואג: זה אומר שהחולה צריך ללכת לבית מרקחת ספציפי.

מיכאל איתן: הוא יעביר לאן שהחולה ירצה.

דורית ואג: ואם באותו בית מרקחת אזלה אותה תרופה?

אברהם בורג: הם ימצאו איזה שהוא פתרון.

מיכאל איתן: אגב, החולה יכול לקבל איזה שהוא פתק שאיתו הוא יכול להיכנס לכל בית מרקחת והרוקח הוא זה שימשוך לו את התרופה.

יואל ליפשיץ: כבר היום בחלק מקופות החולים מפעילים מערכת אינטרנט, כשהרופא שולח את המרשם ישירות לבית המרקחת.

דורית ואג: אבל זה בקופות חולים שאתה מקבל את השירות בקופה.

מיכאל איתן: הבקשה שלנו היא שתבדקו אפשרות להשתמש בטכנולוגיה הזאת.

דורית ואג: יכולה להיות גם תקלה בקו הטלפון.

מיכאל איתן: הסיכוי שתהיה תקלה בטלפון הוא אותו סיכוי שהוא יפגע בתאונת דרכים.

דורית ואג: התכוונתי לאינטרנט.

מיכאל איתן: אינטרנט זה טלפון.

מיכאל דור: לא סגרנו את האופציה לעשות מרשם ידני.

מיכאל איתן: אנחנו נותנים אפשרות שזה יוכר, אנחנו לא קובעים שזאת חובה.

מיכאל איתן: מתי אני אקבל תשובה לגבי מרשמים דיגיטליים?

יואל ליפשיץ: יש כרגע ועדה שיושבת לגבי הנושא של חתימות אלקטרוניות.

מיכאל איתן: לוועדה הזאת יקח עוד שנתיים עד שהיא תעשה משהו.

יואל ליפשיץ: לא.

יואל ליפשיץ: כבר היום ניתן להעביר מרשמים דרך האינטרנט.

יואל ליפשיץ: יש לנו עדיין בעיות עם רמת האמינות של המרשמים הדיגיטליים.

יואל ליפשיץ: זה גם בנושא של רשומות רפואיות.

יואל ליפשיץ: ברגע שהנושא ייפתר, גם הנושא הזה ייפתר יחד איתו.

מיכאל איתן: מי בעד אישור התקנה?

מיכאל איתן: ה צ ב ע ה בעד – 4 נגד – 0 אושר